
Deilliant 6 Cyfnod Sylfaen

Bydd y plant yn defnyddio ystod o ddefnyddiau/adnoddau, offer a thechnegau i gyflawni
gwahanol ganlyniadau, a byddant yn arbrofi & nodweddion gweledol, cyffyrddol a synhwyraidd
gan wneud newidiadau addas i'r gwaith lle byddant yn gweld bod angen addasu. Byddant

yn dewis ac yn cofnodi’r syniadau a'r teimladau sy’'n deillio o'u harsylwadau, eu profiad a'u
dychymyg drwy ddarlunio a defnyddio dulliau eraill, gan ddewis o blith ystod o adnoddau y
byddant wedi'u casglu a'u trefnu yn sail i'w gwaith. Byddant yn canu caneuon mewn tiwn ac
yn rheoli eu hanadlu er mwyn gwella eu perfformiad. Byddant yn chwarae rhan offerynnol gan
ddefnyddio ystod gyfyngedig o nodau. Byddant yn gweithio gydag eraill i greu cyfansoddiadau
sydd & siap cerddorol syml, gan adolygu eu syniadau lle bo angen. Byddant yn gwahaniaethu
rhwng elfennau cerddorol ac yn trafod pa mor effeithiol y caiff yr elfennau hynny eu defnyddio.
Mae eu symudiadau’n dechrau dangos sgiliau cydsymud, rhwyddineb a rheolaeth, a hynny o
ganlyniad i well tyndra yn y cyhyrau. Byddant yn ymateb i ysgogiadau amrywiol, gan gynnwys
partner, a byddant yn cynllunio patrymau symud syml. Byddant yn ailadrodd, & pheth cywirdeb,
symudiadau patrymog sydd i'w gweld mewn dawnsiau traddodiadol.

Deilliant 1 Cyfnod Sylfaen

Bydd y plant yn mwynhau trin ac archwilio defnyddiau/adnoddau ac ymchwilio iddynt. Byddant
yn gallu dangos peth rheolaeth wrth wneud marciau a phatrymau gan ddefnyddio eu bysedd

ac offer. Byddant yn archwilio ystod o ffynonellau swn ac yn arbrofi & chynhyrchu synau,

gan gynnwys ysgwyd, taro a chrafu. Byddant yn dechrau adnabod cerddoriaeth gyfarwydd a
phatrymau syml, a byddant yn ymateb drwy ymuno neu symud &'r gerddoriaeth, gan efelychu
symudiadau, synau a geiriau yn fras. Byddant yn dechrau defnyddio symudiadau cyferbyniol sy’'n
ymwneud & theithio, neidio, glanio ac aros yn llonydd wrth iddynt symud yn ddychmygus.





